
	Comisia juridică, de disciplină şi imunităţi
  Bucureşti,    18.10.2010
       Nr. Pl-x 196/2010
	
	Comisia pentru industrii şi servicii
  Bucureşti,     18.10.2010
        Nr. 23/104/2010


Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra propunerii legislative privind modificarea art.59 alin.(4) din Ordonanţa de urgenţă a Guvernului nr.195/2002 privind circulaţia pe drumurile publice, trimis comisiilor sesizate în fond cu adresa nr. Pl-x 196 din 19 aprilie 2010 şi înregistrată cu nr. 31/339 din 20 aprilie 2010, respectiv nr. 23/104 din 20 aprilie 2010.
	PREŞEDINTE,

                      Daniel Buda

	PREŞEDINTE,

Iulian Iancu

Comisia juridică, de                                                            Comisia pentru industrii
disciplină şi imunităţi                                                                       şi servicii

Bucureşti, 18.10.2010                                                        Bucureşti, 18.10.2010

   Nr.Pl-x 196/2010                                                                  Nr.23/104/2010

RAPORT   COMUN

asupra  propunerii legislative privind modificarea art.59 alin.(4) din Ordonanţa de urgenţă a Guvernului nr.195/2002 privind circulaţia pe drumurile publice

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  şi Comisia pentru industrii şi servicii au fost sesizate, spre dezbatere, în fond, cu propunerea legislativă privind modificarea art.59 alin.(4) din Ordonanţa de urgenţă a Guvernului nr.195/2002 privind circulaţia pe drumurile publice, trimisă cu adresa nr.Pl.x.196 din 19 aprilie 2010 şi înregistrată cu nr. 31/339 din 20 aprilie 2010, respectiv nr. 23/104 din 20 aprilie 2010.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este  Cameră decizională. 

Senatul, în calitate de primă Cameră  sesizată, a respins propunerea legislativă,  în şedinţa din 13 aprilie 2010.

Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr.1279 din 9 noiembrie 2010.

Iniţiativa legislativă supusă dezbaterii are ca obiect de reglementare modificarea alin.(4) al art.59 din Ordonanţa de urgenţă a Guvernului nr.195/2002 privind circulaţia pe drumurile publice, în sensul acordării permisiunii vehiculelor de a-şi continua drumul spre dreapta, într-o intersecţie dirijată prin semnale luminoase prin semnale luminoase, indiferent de culoarea semaforului electric, cu condiţia acordării priorităţii de trecere pentru vehiculele şi pietonii care au drept de circulaţie, chiar dacă nu există montată o lumină verde intermitentă sub forma unei săgeţi verzi pe fond negru, aşa cum este prevăzut în prezent. 

Guvernul, prin punctul de vedere transmis cu adresa nr.188 din 25 ianuarie 2010, nu susţine adoptarea propunerii legislative, deoarece forma actuală a alineatului (4) al art.59 din ordonanţa de urgenţă a Guvernului nr195/2002 transpune în dreptul intern dispoziţiile punctului 10 al art.23 din Convenţia asupra semnalizării rutiere, încheiată la Viena la 8 noiembrie 1968, ratificată de România prin Decretul nr.318/1980 pentru ratificarea unor înţelegeri internaţionale în domeniul circulaţiei rutiere, potrivit cărora lumina verde intermitentă suplimentară permite efectuarea virajului spre dreapta atunci când lumina semaforului indică, pentru deplasarea vehicuelor pe direcţia înainte, culoarea roşie. Orice altă reglementare este contrară celei internaţionale şi poate crea confuzie în rândul conducătorilor autohtoni de vehicule care circulă pe teritoriul altor state, respectiv al celor străini aflaţi în trazit pe teritoriul României.

Comisia pentru administraţie publică, amenajarea teritoriului şi echilibru ecologic a avizat negativ propunerea legisaltivă în şedinţa din 4 mai 2010.

Comisia pentru apărare, ordine publică şi siguranţă naţională a avizat negativ propunerea legisaltivă în şedinţa din 27 aprilie 2010.

În conformitate cu prevederile art.61 şi 68 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat iniţiativa legislativă mai sus menţionată în şedinţa din 26 mai 2010.  

Membrii Comisiei pentru industrii şi servicii au analizat Raportul preliminar al Comisiei juridice, de disciplină şi imunităţi şi celelalte documente conexe în şedinţa din 29 septembrie 2010. 

La lucrările Comisiei juridice, de disciplină şi imunităţi au participat, din totalul de 28 de membri, un numar de 17 deputaţi, iar la lucrările Comisiei pentru industrii şi servicii au participat, din totalul de 26 de membri, un numar de 25 de deputaţi.

La lucrările Comisiei juridice de disciplină şi imunităţi au participat, în calitate de invitaţi, din partea Ministerului Administraţiei şi Internelor, doamna Irina Alexe – secretar de stat.

La lucrările Comisie pentru industrii şi servicii au participat, în calitate de invitaţi, din partea Ministerului Administraţiei şi Internelor, domnul Călin Cristian – director, doamna Nina Badea – comisar şef şi domnul Paul Toma – comisar şef.

În urma dezbaterii, membrii celor 2 Comisii au hotărât, cu unanimitate de voturi, în conformitate cu prevederile art.67 alin.(3) din Regulamentul Camerei Deputaţilor, ca modificarea alin.(4) al art.59 să se introducă, sub formă de amendament, reformulat, în Raportul asupra proiectului de Lege privind aprobarea Ordonanţei de urgenţă a Guvernului nr.69/2007 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, în curs de elaborare, şi, de asemenea, să propună plenului Camerei Deputaţilor  respingerea propunerii legislative privind modificarea art.59 alin.(4) din Ordonanţa de urgenţă a Guvernului nr.195/2002 privind circulaţia pe drumurile publice. 

În raport de obiectul şi conţinutul său, proiectul de lege  face parte din categoria legilor organice.

                       PREŞEDINTE ,                                         PREŞEDINTE,          


     Daniel Buda                                             Iulian Iancu

	SECRETAR,

Gabriel Andronache
	SECRETAR,

Mircea Marin


Consilier  parlamentar Roxana David                                                                                                                        Consilier parlamentar Ioan Bivolaru 
